Sal chroomertsbelasting boemerang? | Netwerk24
Die regering is tjoepstil oor 'n voorgestelde uitvoerheffing op chroomerts sedert die idee verlede jaar in Oktober geopper is. Volgens voorstanders van die heffing, sal dit voordeliger vir die plaaslike ferrochroomsektor wees – wat sukkel om geld te maak weens Eskom se belemmerende, inflasiekloppende energietariefverhogings – as chroomerts duurder vir Chinese ferrochroomprodusente gemaak word.
Die chroomertsbedryf het, deur middel van ChromeSA, met mening teruggekap. Hy het eers die voorstel as "ongehoord" beskryf, maar kon nie daarin slaag om 'n vrystelling van die Mededingingskommissie te kry wat hom in staat sou stel om alternatiewe vir die uitvoerbelasting te bespreek nie.
Alle oë is egter nou gerig op die land se mediumtermyn-begrotingsraamwerk, wat die pas aangestelde minister van finansies, Enoch Godongwana, op 4 November ter tafel gaan lê. Daar word gehoop dat Godongwana meer duidelikheid sal gee, hoewel ChromeSA hoop dat sy stem ook gehoor sal word. David Kovarsky, woordvoerder van ChromeSA, het vrae van finweek beantwoord oor waar die chroomertsbelasting Suid-Afrika sal laat op 'n tydstip wanneer kommoditeitspryse hoogty vier.